Diari Oficial de la Generalitat Valenciana


Sumari del DOGV 6326, del 05-08-2010 (2010/8896)

RESOLUCIÓ de 12 de juliol de 2010, de la Conselleria d'Agricultura, Pesca i Alimentació, per la qual es convoquen per a l'any 2010 i es publiquen les línies pressupostàries i els imports globals màxims de determinades ajudes gestionades per la Sotssecretaria.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6326

Data del DOGV
:   05-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8896


Data del document
:   12-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * jove agricultor
    * suport econòmic
    * ajuda pública
    * associació professional
    * acta de congrés

RESOLUCIÓ de 12 de juliol de 2010, de la Conselleria d'Agricultura, Pesca i Alimentació, per la qual es convoquen per a l'any 2010 i es publiquen les línies pressupostàries i els imports globals màxims de determinades ajudes gestionades per la Sotssecretaria. [2010/8896]  
Per mitjà de l'Orde de 4 d'abril de 2006, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5240, de 18 d'abril de 2006, modificada per mitjà de l'Orde de 22 de juliol de 2008, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5815, de 28 de juliol de 2008, es va regular la concessió d'ajudes a les organitzacions professionals agràries que integren organitzacions de dones, o organitzacions de dones amb personalitat jurídica pròpia per a la promoció de la integració i la igualtat d'oportunitats de la dona en l'àmbit rural.  
Per mitjà de l'Orde de 4 d'abril de 2006, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5240, de 18 d'abril de 2006, modificada per mitjà de l'Orde de 22 de juliol de 2008, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5815, de 28 de juliol de 2008, es va regular la concessió d'ajudes a les organitzacions professionals agràries per a la promoció associativa i representativa dels jóvens agricultors.  
A fi que s'inicie per a l'exercici 2010 el procediment de sol·licitud i tramitació de les ajudes mencionades, així com el compliment de l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:  
Primer. Objecte i àmbit  
Convocar per a l'exercici 2010 les ajudes gestionades per la Sotssecretaria de la Conselleria d'Agricultura, Pesca i Alimentació que s'esmenten a continuació.  
Ajudes a actuacions que promoguen la integració de la dona en l'àmbit rural, regulades per mitjà de l'Orde de 4 d'abril de 2006, de la Conselleria d'Agricultura, Pesca i Alimentació (DOCV núm. 5240, de 18.04.2006), modificada per mitjà de l'Orde de 22 de juliol de 2008, de la Conselleria d'Agricultura, Pesca i Alimentació (DOCV núm. 5815, de 28.07.2008).  
Ajudes per a la promoció associativa i representativa dels jóvens agricultors, regulades per mitjà de l'Orde de 4 d'abril de 2006 (DOCV núm. 5240, de 18.04.2006), de la Conselleria d'Agricultura, Pesca i Alimentació, modificada per mitjà de l'Orde de 22 de juliol de 2008, de la Conselleria d'Agricultura, Pesca i Alimentació (DOCV núm. 5815, de 28.07.2008).  
Segon. Finançament de les ajudes  
La dotació pressupostària per a les ajudes finançades amb fons propis de la Generalitat Valenciana es faran a càrrec del programa 711.10, Direcció i Servicis Generals, secció 12, Conselleria d'Agricultura, Pesca i Alimentació, del pressupost de la Generalitat Valenciana per a 2010, amb les línies i els imports globals màxims següents:  
Codi línia: T2814000.  
Import global màxim 45.500 euros.  
Codi línia: T3045000.  
Import global màxim 45.500 euros.  
Tercer. Termini de presentació  
El termini de presentació de sol·licituds en l'exercici 2010 per a les ajudes regulades en esta convocatòria serà d'un mes, comptador des de l'endemà de la publicació de la resolució en el Diari Oficial de la Comunitat Valenciana.  
Quart. Requisits de notificació, comunicació o exempció  
Esta resolució no requerix ser notificada a la Comissió Europea perquè no posseïx els requisits de l'article 107.1 del Tractat de Funcionament de la Unió Europea, segons el Decret 147/2007, de 7 de setembre, del Consell, perquè els beneficiaris exclusius de les ajudes que s'hi regulen són les organitzacions professionals agràries o altres entitats sense ànim de lucre que no exercixen activitats econòmiques en què puguen oferir béns o servicis en el mercat, i no hi ha la possibilitat de falsejament de la competència.  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València, en el termini de dos mesos.  
València, 12 de juliol de 2010.- La consellera d'Agricultura, Pesca i Alimentació: Maritina Hernandez Miñana.